sagorsarker/bangla-wikipedia huggingface dataset:
২০১৯–২০ মৌসুমে আন্তর্জাতিক ক্রিকেট

সেপ্টেম্বর ২০১৯ থেকে এপ্রিল ২০২০ হচ্ছে ২০১৯-২০ আন্তর্জাতিক ক্রিকেট মৌসুম। বর্তমানে ২৯টি টেস্ট খেলা, ৭৮টি একদিনের আন্তর্জাতিক (ওডিআই) এবং ১৩৫টি টুয়েন্টি২০ আন্তর্জাতিক (টি২০আই) উক্ত সময়কালের মধ্যে অনুষ্ঠিত হবে। মৌসুমের শুরুতে দেখা যায় টেস্ট ক্রিকেট র‍্যাংকিংয়ে ভারত, ওডিআই র‍্যাংকিংয়ে ইংল্যান্ড এবং টি২০আই র‍্যাংকিংয়ে পাকিস্তান শীর্ষে অবস্থান করছে। মহিলাদের র‍্যাংকিংয়ে, অস্ট্রেলিয়া মহিলা ডব্লিউওডিআই ও ডব্লিউটি২০আই উভয় ছকে শীর্ষে অবস্থান করছে। ২০২০ আইসিসি মহিলা বিশ্ব টুয়েন্টি২০ খেলাটিও অস্ট্রেলিয়ায় উক্ত সময়ে অনুষ্ঠিত হতে নির্ধারিত রয়েছে। আর সেটি শুরু হতে যাচ্ছে ২১ ফেব্রুয়ারি ২০২০ থেকে।
২০১৯ এর জুলাইয়ে আইসিসি কর্তৃক জিম্বাবুয়ে ক্রিকেটকে স্থগিত করলে জিম্বাবুয়ে দলটি আইসিসি কর্তৃক আয়োজিত কোন প্রকার আন্তর্জাতিক প্রতিযোগিতায় অংশগ্রহণ বাতিল হয়ে যায়। আইসিসি কর্তৃক প্রথমবারের মতো পূর্ণসদস্য দেশকে স্থগিতাদেশ প্রদান করে। জিম্বাবুয়ের স্থগিতাদেশের ফলে, ২০১৯ আইসিসি টি২০ বিশ্বকাপ বাছাইপর্ব প্রতিযোগিতায় জিম্বাবুয়ের পরিবর্তে নাইজেরিয়া খেলার সুযোগ পায়। ২০১৯ এর অক্টোবরে আইসিসি জিম্বাবুয়ের উপর থেকে স্থগিতাদেশ তুলে নেয় এবং আইসিসির ভবিষ্যত যে কোন প্রতিযোগিতায় অংশ গ্রহণের অনুমতি পায়। নেপাল ক্রিকেট অ্যাসোসিয়েশন, যাদেরকে ২০১৬ সালে স্থগিত করা হয়েছিল, তারাও আইসিসির সদস্য হিসাবে পুনঃভর্তি হয়।
পুরুষদের আর্ন্তজাতিক ক্রিকেট মৌসুমটি শুরু হয় বাংলাদেশ ও আফগানিস্তান এর মধ্যে একমাত্র টেস্ট খেলার মধ্য দিয়ে, যেখানে আফগানিস্তান বিজয়ী হয়। ২০১৯ যুক্তরাষ্ট্র ত্রি-দেশীয় সিরিজ এর সময়, যুক্তরাষ্ট্র ওডিআই ক্রিকেটে তাদের প্রথম জয়ের রেকর্ড করে। বিশ্বকাপ চ্যালেঞ্জ লিগ প্রতিযোগিতা লীগ এ ও লীগ বি এর খেলাগুলোও শুরু হয় এই মৌসুমে। উক্ত নতুন সংস্করণের উদ্বোধনী এ লীগের খেলায় কানাডা বিজয়ী হয়।
২০১৯ এর সেপ্টেম্বরে, অস্ট্রেলিয়া মহিলা দল ওয়েস্ট ইন্ডিজ মহিলাদের বিপরীতে ৩-০তে বিজয়ী হলে, অস্ট্রেলিয়া মহিলা দল প্রথম দল হিসাবে ২০২১ মহিলা ক্রিকেট বিশ্বকাপ খেলার যোগ্যতা অর্জন করে। ২০১৯ এর অক্টোবরে, শ্রীলঙ্কা মহিলা দলের বিপরীতে অস্ট্রেলিয়া মহিলা দলের ২য় ডব্লিউওডিআই বিজয়ের সাথেই ২০১৭-২০ আইসিসি মহিলা চ্যাম্পিয়নশীপ এর চ্যাম্পিয়ন নিশ্চিত হয়ে যায় অস্ট্রেলিয়া মহিলা দল তাদের তৃতীয় ডব্লিউওডিআইটি ৯ উইকেটে জয়ী হলে ৩-০তে সিরিজ জিতে নেয় এবং ধারাবাহিক ১৮টি ডব্লিউওডিআই বিজয়ের রেকর্ড তৈরী করে।
মৌসুম শুরুর সময় দলগুলোর র‍্যাংকিং ছিল নিম্নরূপঃ
উক্ত মৌসুমটি শুরুর সময় চলমান প্রতিযোগিতায় দলগুলোর র‍্যাংকিং ছিল নিম্নরূপ
 ২০২০ আইসিসি টি২০ বিশ্বকাপ ও ২০২১ আইসিসি টি২০ বিশ্বকাপ বাছাইপর্ব প্রতিযোগিতার জন্য যোগ্য।
উইলফ্রেড ফার্গুসন

উইলফ্রেড ফার্গুসন (; জন্ম: ১৪ ডিসেম্বর, ১৯১৭ - মৃত্যু: ২৩ ফেব্রুয়ারি, ১৯৬১) ত্রিনিদাদ ও টোবাগোর লংডেনভিল এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫৪ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগোর প্রতিনিধিত্ব করেছেন। দলে তিনি মূলতঃ ডানহাতে লেগ ব্রেক বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করেছেন উইল্ফ ফার্গুসন নামে পরিচিত উইলফ্রেড ফার্গুসন।
১৯৪২-৪৩ মৌসুম থেকে ১৯৫৫-৫৬ মৌসুম পর্যন্ত উইলফ্রেড ফার্গুসনের প্রথম-শ্রেণীর খেলোয়াড়ী জীবন চলমান ছিল। পুরোটা সময়ই ত্রিনিদাদ ও টোবাগোর সদস্যরূপে প্রথম-শ্রেণীর ক্রিকেটে অংশ নিয়েছেন। সমগ্র খেলোয়াড়ী জীবনে আটটিমাত্র টেস্টে অংশগ্রহণের সুযোগ লাভ করেছিলেন উইলফ্রেড ফার্গুসন। ২১ জানুয়ারি, ১৯৪৮ তারিখে ব্রিজটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক হয় তার।
১৯৪৭-৪৮ মৌসুমে ইংরেজ দল ওয়েস্ট ইন্ডিজ গমন করে। এ সফরেই টেস্ট ক্রিকেটে অভিষেক ঘটেছিল উইলফ্রেড ফার্গুসনের। ১৭ মার্চ, ১৯৫৪ তারিখে পোর্ট অব স্পেনে একই দলের বিপক্ষে সর্বশেষ টেস্টে অংশ নেন তিনি।
২৩ ফেব্রুয়ারি, ১৯৬১ তারিখে ৪৩ বছর বয়সে ত্রিনিদাদের পোর্ট অব স্পেনে উইলফ্রেড ফার্গুসনের দেহাবসান ঘটে।
দর্শন রাবল

দর্শন রাবল (জন্ম: ১৮ অক্টোবর, ১৯৯৪) একজন ভারতীয় গায়ক, সুরকার এবং গীতিকার। তিনি হিন্দি, গুজরাটি, পাঞ্জাবি এবং বাংলা সহ বিভিন্ন ভাষায় তার কাজের জন্য পরিচিত। ২০১৪ সালে তিনি স্টারপ্লাস মিউজিক রিয়েলিটি শো, ইন্ডিয়া'স র স্টার- এ অংশগ্রহণ করেন এবং প্রথম রানার আপ হিসেবে সমাপ্ত হন। তিনি বলিউডের কয়েকটি ছবিতে ক্যামিও ভূমিকায় অবতীর্ণ হয়েছেন।
তিনি বিনোদন শিল্পে প্রবেশের আগে একাডেমিক চ্যালেঞ্জের সম্মুখীন হন এবং দুর্বল একাডেমিক পারফরম্যান্সের কারণে কলেজ থেকে বহিষ্কৃত হন।
২০১৪ সালে দর্শন রাবলের কর্মজীবন শুরু হয়েছিল, যখন তিনি রিয়েলিটি শো ইন্ডিয়াস র স্টার-এ অংশগ্রহণ করেছিলেন এবং প্রথম রানার আপ ঘোষণা করা হয়েছিল। রাবল হিমেশ রেশমিয়ার সমর্থনকে বলিউড শিল্পে তার প্রাথমিক সাফল্যের একটি গুরুত্বপূর্ণ কারণ হিসেবে উল্লেখ করেছেন।
২০২৩ সাল পর্যন্ত, তিনি হিন্দি, গুজরাটি এবং তেলুগু সহ বিভিন্ন ভাষায় বেশ কয়েকটি জনপ্রিয় গান প্রকাশ করেছেন। তার উল্লেখযোগ্য কিছু কাজের মধ্যে রয়েছে "এক লডকি কো দেখা তো আইসা লাগা," "চোগাদা" এবং "খেচ মেরি ফটো"।
রাবল ২০১৭ সালে টাইমস মোস্ট ডিজায়ারেবল ম্যান- এ ৪৫ নম্বরে স্থান পেয়েছিলেন। তিনি ট্রান্সমিডিয়া গুজরাটি স্ক্রিন এবং সেরা পুরুষ গায়কের জন্য স্টেজ অ্যাওয়ার্ড জিতেছেন।
ক্রেন (পরিমাপের একক)

ক্রেন হলো প্রাচীনকালে ব্যবহৃত এক ধরনের পরিমাপের একক। ১৮ শতকের প্রথম দিকে এর ব্যবহার ছিলো। ওজনের এ একক আটলান্টিক মহাসাগরের ভূভাগীয় অংশ উত্তর সাগরে মাছ ধরার শিল্পে ব্যবহৃত একটি একক হিসেবেও পরিচিত। মেট্রিকের একক হিসেবে এটি প্রায় ১৭০.৫ লিটার। ১৮৫২ সালে এটির মাধ্যমে প্রায় ৩৭.৫ সাম্রাজ্য গ্যালন ওজনের ১২০০ মানসম্মত বাক্সের মাছ পরিমাপ করা হয়। তবে এ হিসাবটি ৭০০ থেকে ২৫০০ এর মধ্যে যেকোনো সংখ্যায় পরিবর্তিত হয়।
আশরাফ জাহাঙ্গীর সেমনানি

সুলতান সৈয়দ মখদুম আশরাফ জাহাঙ্গীর সেমনানি (‎; ১৩০৮–১৪০৫) সুলতান সৈয়দ মখদুম আশরাফ জাহাঙ্গীর সেমনানি একজন সুফি দরবেশ যিনি ১৩০৮ সালে ইরানের সেমনানে জন্মগ্রহণ করেন। তার পিতা সুলতান ইব্রাহিম নুরবখশি সেমনানের বাদশাহ ছিলেন।
তার বংশ-তালিকা হযরত মুহাম্মাদ (দঃ) পর্যন্ত পৌছে। তার মা বিবি খাদিজা তুর্কি সুফি দরবেশ খাজা আহমদ ইয়াসাভীর বংশধর ছিলেন।
আশরাফ জাহাঙ্গীর সেমনানি ৭০৮ হিজরিতে (১৩০৮ সাল) ইরানের সেমনানে জন্মগ্রহণ করেন। তার পিতা সুলতান সৈয়দ ইব্রাহিম নুরবখশী কুতুবউদ্দিন সেমনানের শাসক ছিলেন এবং ধর্মতত্ত্বের একজন দক্ষ পণ্ডিত ও অন্তর্নিহিতভাবে তাসাউফ (রহস্যবাদ)-এর প্রতি আগ্রহী ছিলেন। তার মাতা বিবি খাদিজা বেগম বিখ্যাত তুর্কি সুফি খাজা আহমদ ইয়াসাভীর বংশধর ছিলেন।
সেমনানি মহানবী হজরত মুহাম্মদ (দ.)'র সরাসরি বংশধর।
সেমনানি চার বছর বয়সে তার পিতা থেকে ধর্মীয় শিক্ষা শুরু করেন। তিনি সাত বছর বয়সে পবিত্র কুরআনের হিফজ সম্পন্ন করেন। এটি সম্পন্ন করার পর, তিনি ধর্মতত্ত্বের বিভিন্ন শাখার শিক্ষায় যেমন তাফসীর (ব্যাখ্যা), হাদিস (মহানবী হজরত মুহাম্মদ (দ.) এর বাণী), ফিকাহ (ইসলামী আইনশাস্ত্র) এবং অন্যান্য সংশ্লিষ্ট বিষয়ে অধ্যয়ন করেন। চৌদ্দ বছর বয়সে ইসলামি বিভিন্ন বিষয়ের উপর দক্ষতা অর্জন করেন।
তার বাবার মৃত্যুর পর তিনি ১৭ বছর বয়সে রাজা হন। তিনি সর্বদা সুফিবাদের প্রতি আকৃষ্ট ছিলেন এবং সর্বদা তার সময়ের সুফিদের সাথে ছিলেন, বিশেষত রুকনউদ্দীন আলা উদ দৌলা সেমনানি।
২৩ বছর বয়সে তিনি তার সিংহাসনটি তার ভাই সুলতান সাঈদ মুহাম্মদকে ছেড়ে দেন এবং তার মায়ের কাছ থেকে অনুমতি চেয়েছিলেন এবং বাংলায় তার শিক্ষক আলা উল হক পান্ডভীর সাথে দেখা করার জন্য যাত্রা শুরু করেছিলেন।
তিনি দক্ষিণ ভারতের গুলবার্গা যান এবং তারপর সারান্দিব যান এবং তিনি আরো মক্কা ও মদীনায়ও যান।
ভ্রমণের সময় তিনি দেখা করেন মখদুম জাহানিয়ান জাহান গশত, মীর সৈয়দ আলী হামদানি, বান্দে নওয়াজ, খাজা বাহউদ্দিন নকশবন্দ এবং সুলতান ওয়ালাদ (জালালুদ্দীন রুমির পুত্র)।
চিশতি তরিকায় সেমনানির আধ্যাত্মিক ধারা:
তার মাজার ভারতের উত্তর প্রদেশের আম্বেদকর জেলার কিছৌছা শরিফে অবস্থিত। তার 'উরস' (মৃত্যুবার্ষিকী) হিজরী সন অনুযায়ী মুহাররম মাসের ২৮ তারিখে অনুষ্ঠিত হয়।
সৈয়দ আশরাফ জাহাঙ্গীর সেমনানী বিভিন্ন বিষয়ে বেশ কয়েকটি বই লিখেছেন যা ইঙ্গিত করে যে তিনি ধর্মতত্ত্ব এবং তার সময়ের অন্যান্য সম্পর্কিত বিষয়ের একজন অতুলনীয় সাধক ছিলেন। তার লেখা বইগুলি নিম্নরূপ:
চার্চ স্ট্রীট পার্ক

চার্চ স্ট্রীট পার্ক যুক্তরাষ্ট্রের মরিসভিলেতে অবস্থিত একটি ক্রিকেট মাঠ। এতে ২০১৮ সালের সেপ্টেম্বর মাসে যুক্তরাষ্ট্রের উত্তর উপ-অঞ্চলীয় দলগুলোর মধ্যে অনুষ্ঠিত ২০১৮-১৯ আইসিসি টুয়েন্টি২০ বিশ্বকাপ আমেরিকান বাছাইপর্বের খেলাগুলোর আয়োজন করা হয়। ২০১৯ সালের মে মাসে আন্তর্জাতিক ক্রিকেট কাউন্সিল নিশ্চিত করে যে, ২০১৯ যুক্তরাষ্ট্র তিন-জাতি সিরিজের মোট ছয়টি একদিনের আন্তর্জাতিক (ওডিআই) খেলা উক্ত মাঠে অনুষ্ঠিত হবে।
অতিবেগুনি জ্যোতির্বিজ্ঞান

অতিবেগুনি জ্যোতির্বিজ্ঞান (ইংরেজি: Ultraviolet astronomy) হল প্রায় ১০ থেকে ৩২০ ন্যানোমিটারের অতিবেগুনি তরঙ্গদৈর্ঘ্যে তড়িৎচুম্বকীয় বিকিরণ পর্যবেক্ষণ। ক্ষুদ্রতর তরঙ্গদৈর্ঘ্য—উচ্চতর শক্তিসম্পন্ন ফোটন কণা রঞ্জন-রশ্মি জ্যোতির্বিজ্ঞান ও গামা রশ্মি জ্যোতির্বিজ্ঞানের পর্যবেক্ষণের বিষয়। অতিবেগুনি আলো মানুষের চোখে দৃশ্যমান হয় না। এই তরঙ্গদৈর্ঘ্যের অধিকাংশ আলো পৃথিবীর বায়ুমণ্ডল কর্তৃক বিশোষিত হয়। তাই এই সকল তরঙ্গদৈর্ঘ্য পর্যবেক্ষণের কাজ করা হয় বায়ুমণ্ডলের উচ্চতর ক্ষেত্র থেকে অথবা মহাকাশ থেকে।
সাধারণভাবে চার্লস স্টুয়ার্ট বাওয়ারকে জ্যোতির্বিজ্ঞানের এই শাখাটির প্রবর্তক মনে করা হয়।
আন্তঃনাক্ষত্রিক মাধ্যমের রাসায়নিক উপাদান, ঘনত্ব ও তাপমাত্রা এবং উত্তপ্ত নতুন নক্ষত্রগুলির তাপমাত্রা ও উপাদান নির্ণয় করতে অতিবেগুনি বর্ণরেখচ্ছটা পরিমাপগুলি (বর্ণালিবিজ্ঞান) ব্যবহৃত হয়। ছায়াপথগুলির বিবর্তনের বিষয়েও অতিবেগুনি পর্যবেক্ষণ থেকে প্রয়োজনীয় তথ্যাদি পাওয়া যায়।
দৃশ্যমান আলোয় দেখা পরিচিত নক্ষত্র ও ছায়াপথগুলির তুলনায় অতিবেগুনি মহাবিশ্ব অনেকটাই অন্যরকম দেখায়। বর্ণালির দৃশ্যমান অথবা প্রায়-অবলোহিত অংশে অধিকাংশ নক্ষত্রই প্রকৃতপক্ষে সেগুলির বেশিরভাগ তড়িৎচুম্বকীয় বিকিরণ নিঃসরণকারী আপেক্ষিকভাবে শীতল বস্তু। অতিবেগুনি বিকিরণ উষ্ণতর বস্তুগুলির লক্ষণ, বিশেষত যে বস্তুগুলি সেগুলির বিবর্তনের আদি বা শেষ পর্যায়ভুক্ত, সেগুলির। পৃথিবীর আকাশে দৃশ্যমান অতিবেগুনি আলোয় অধিকাংশ নক্ষত্রই অনুজ্জ্বল দেখায়। কোনও কোনও অতি নবীন বৃহৎ নক্ষত্র এবং কোনও কোনও অত্যন্ত প্রাচীন নক্ষত্র ও ছায়াপথ সেগুলির জন্ম বা মৃত্যুর নিকটবর্তী সময়ে উষ্ণতর হয়ে উঠে এবং উচ্চতর-শক্তির বিকিরণ ঘটিয়ে দৃশ্যমান হয়ে ওঠে। আকাশগঙ্গা ছায়াপথ জুড়ে অনেক দিকেই গ্যাস ও ধূলার মেঘ দৃষ্টিপথের প্রতিবন্ধক সৃষ্টি করে।
সোলার ডায়নামিকস অবজার্ভেটরি (এসডিও) ও সোলার অ্যান্ড হেলিওস্পেরিক অবজার্ভেটরি (এসওএইচও) প্রভৃতি মহাকাশ-ভিত্তিক সৌর মানমন্দির থেকে যথাক্রমে অ্যাটমোস্ফেরিক ইমেজিং অ্যাসেম্বলি (এআইএ) ও এক্সট্রিম আল্ট্রাভায়োলেট ইমেজিং টেলিস্কোপ (ইআইটি) নামক অতিবেগুনি দূরবিন ব্যবহার করে সূর্য ও সৌরকিরীট পর্যবেক্ষণ করা হয়। জিওস্টেশনারি অপারেশনাল এনভায়রনমেন্টাল স্যাটেলাইট (জিওইএস-আর) সিরিজ প্রভৃতি আবহাওয়া উপগ্রহেও অতিবেগুনিতে সূর্যকে পর্যবেক্ষণের জন্য দূরবিন ব্যবহার করা হয়।
হাবল মহাকাশ দূরবিন ও ফার আলট্রাভায়োলেট স্পেকট্রোস্কোপিক এক্সপ্লোরার (এফইউএসই) হল দু-টি সাম্প্রতিকতম প্রধান মহাকাশ দূরবিন, যেগুলির মাধ্যমে আকাশের নিকটবর্তী ও দূরবর্তী অতিবেগুনি বর্ণালি পর্যবেক্ষণ করা হয়। যদিও এই কাজের জন্য গ্যালেক্স প্রভৃতি ছোটো মানমন্দিরের মতো অন্যান্য অতিবেগুনি যন্ত্র এবং সাউন্ডিং রকেট ও স্পেস শাটলও উৎক্ষেপন করা হয়েছে।
কুম্ভকর্ণ

কুম্ভকর্ণ (সংস্কৃত: कुम्भकर्ण) (আক্ষরিক অর্থে যার কর্ণ বা কান কুম্ভ বা কলসির মতো) হলেন সংস্কৃত মহাকাব্য রামায়ণে উল্লেখিত একটি অন্যতম খলচরিত্র। কুম্ভকর্ণকে রাক্ষসকুলের রাজা ও অধিপতি রাবণের মধ্যম ভ্রাতা৷ তার বিরাট দানবাকৃৃতি চেহারা এবং খাদ্যাভ্যাসের ব্যাপকতা সত্ত্বেও তাকে সুচরিত্র এবং দক্ষ যোদ্ধা হিসাবে বর্ণনা করা হয়েছে, যদিও তিনি রাম-রাবণ যুদ্ধের এক পর্যায়ে নিজের শক্তি প্রদর্শনের জন্য বহু বানরসৈন্যকে হত্যা করেন৷
বিভিন্ন গ্রন্থ থেকে প্রমাণ পাওয়া যায় যে তিনি এতটাই ধার্মিক, বিচক্ষন ও অজেয় ছিলেন যে স্বয়ং দেবরাজ ইন্দ্র ও তার শক্তির প্রতি ঈর্ষান্বিত ছিলেন৷ তারা ভ্রাতাদ্বয় রাবণ ও বিভীষণের সহিত এক মহাযজ্ঞে অংশগ্রহণ করে তারা প্রজাপতি ব্রহ্মাকে তুষ্ট করতে সফল হন৷ কিন্তু ব্রহ্মার কাছে বর চাওয়ার সময় দেবরাজ ইন্দ্রের অনুরোধে দেবী সরস্বতী তার জিহ্বা আড়ষ্ট করে দেন৷ এই কারণে বর হিসাবে 'ইন্দ্রাসন' চাওয়ার বদলে তিনি 'নিদ্রাসন' চেয়ে বসেন৷ অন্য তথ্য থেকে এরকমও পাওয়া যায় যে তিনি 'নির্দেবত্বম' (দেব নির্বাণ) চাওয়ার বদলে 'নিদ্রাবত্বম' চেয়ে বসন৷ তার এই অনুরোধই ব্রহ্মা গ্রহণ করেন৷ তার জ্যেষ্টভ্রাতা রাবণ বিভিন্নভাবে ব্রহ্মাকে এই শাপরূপী আশীর্ব্বাদ না দেওয়ার অনুরোধ করলেও তিনি তাতে সম্মতি দেন নি৷ কুম্ভকর্ণ টানা ছয়মাসযাবৎ নিদ্রাচ্ছন্ন থাকতেন এবং তার ঘুম ভাঙলে মানুষসহ হাতের সামনে যা পেতেন তা-ই ভক্ষন করতেন বলে জানা যায়৷ আলবেনীয় ভাষায় কুম্ভকর্ণ চরিত্রটি 'বুকুরোশ্জ এ জেতুর' নামে পরাচিত৷
ভাগবত পুরাণ মতে কুম্ভকর্ণ ছিলেন বিষ্ণুর দ্বাররক্ষক বিজয়ের অবতার৷ জয় ও বিজয় শ্রীবিষ্ণুর পবিত্র বৈকুণ্ঠদ্বার রক্ষাকালে চতুর্কুমারের দ্বারা শাপগ্রস্থ হন৷ তারা প্রাথমিকভাবে অমর বরপ্রাপ্ত হলেও বিষ্ণুর সহকারী হিসাবে আত্মসমর্পণের পর তিনিই এই বর স্খলনের সচেষ্ট হন৷ তিনি বিজয়কে বলেন যতদিন না তিনি তাদেরকে বৈকুণ্ঠধামে আসার অনুমতি দিচ্ছেন ততদিন পর্যন্ত মর্তলোকে তিনবার তিনি বিষ্ণুর অবতারেহ শত্রুপক্ষে সদস্য হিসাবে জন্মগ্রহণ করবেন৷ তাদের তিনটি পুর্বনির্ধারিত জন্মের দ্বিতীয় জন্মে জয় রাবণ হিসাবে এবং বিজয় তার ভ্রাতা কুম্ভকর্ণ হিসাবে জন্মগ্রহণ করেন৷
যুদ্ধকালে রাবণ যুদ্ধক্ষেত্রে প্রবেশ করলে রামচন্দ্রের বানরসেনার দ্বারা চরম অপদস্ত হন৷ ফলে তিনি তার মধ্যম ভ্রাতা কুম্ভকর্ণের প্রয়োজন অনুভব করে৷ কিন্তু কুম্ভকর্ণ খুব কম সময়ের জন্য জেগে থাকে, শুধু তাই নয় তার ওপর দিয়ে সহস্র হাতি হেঁটে না যাওয়া পর্যন্ত তার ঘুম ভাঙতো না৷ (রামায়ণ ৬.৪৮.৪৭)
জ্যেষ্ঠ ভ্রাতা রাবণের থেকে আগে থেকেই সমস্ত ঘটনা জানার পর তিনি রাবণকে তার দুষ্কর্মের ব্যাপারে সচেতন করেছিলেন ও ভবিষ্যৎ পরিণতির আশঙ্কা করেছিলেন কুম্ভকর্ণ৷ তা সত্ত্বেও ভাইয়ের প্রতি আনুগত্যের কারণে তিনি যুদ্ধে রাবণের পক্ষ নেওয়ার সিদ্ধান্ত নেন৷ মদ্যপানের পর কুম্ভকর্ণ যুদ্ধক্ষেত্রে পদার্পণ করেন এবং রামসেনাকে কিঞ্চিৎ বিধ্বস্ত করতে সক্ষম হন৷ তিনি বানররাজ সুগ্রীবকে অবচেতন করে দেন এবং বানরকুলের সংহার করতে সক্ষম হন৷ কিন্তু শেষপর্যন্ত তিন রামের হাতে নিহত হন৷ যখন রাবণ তার ভাইয়ের মৃত্যুসংবাদ পান তখন তিনি খুব বিমর্ষ হয়ে পড়েন এবং নিজেকে যুদ্ধবিদ্ধস্ত জাহির করেন৷
কুম্ভকর্ণ ও তার প্রথম পত্নী বজ্রমালার কুম্ভ ও নিকুম্ভ নামে দুই পুত্র সন্তান ছিলো৷ উভয়েই রাম রাবণের যুদ্ধে রাবণের পক্ষের হয়ে লড়াই করে ও যুদ্ধক্ষেত্রে নিহত হয়৷ সহ্যাদ্রির ডাকিন্যা অঞ্চলের (বর্তমান ওড়িশা) রাজকুমারী কর্কটীকে বিবাহ করেন৷ তাদের ভীমাসুর নামে একটি পুত্রসন্তান হয়৷ স্বামীর মৃত্যুর খবর শুনে তিনি রামের প্রতি প্রতিশোধ না নিয়ে বরং নিজপুত্রকে আদেশ দেন যেন সে কঠোর তপস্যা করে ব্রহ্মাকে সন্তুষ্ট করেন এবং অমরত্ব লাভ করন৷ তপস্যা অসমাপ্ত অবস্থায় ভগবান শিব দ্বারা ভীমাসুর নিহত হন৷
মরিসভিলে, নর্থ ক্যারোলাইনা

মরিসভিলে প্রাথমিকভাবে ওয়েক কাউন্টি, নর্থ ক্যারোলাইনায় অবস্থিত যার একটি ছোট অংশ প্রতিবেশী নর্থ ক্যারোলাইনার ডারহাম কাউন্টি পর্যন্ত বিস্তৃত। ২০১০ সালের যুক্তরাষ্ট্রের জনসংখ্যার পরিসংখ্যান অনুযায়ী এর জনসংখ্যা প্রায় ১৮,৫৭৬ যুক্তরাষ্ট্র পরিসংখ্যান ব্যুরো ২০১৩ সালের ১ জুলাই অনুমান করেন যে, এর জনসংখ্যা প্রায় ২১,৯৩২ 
এলাকাটি মূলত ১৮৫২ সালে জেরেমিয়া মরিস এর নামানুসারে নামকরণ করা হয়েছে। মরিস নর্থ ক্যারোলাইনা রেলরোডকে কিছু জমি দান করেছিলেন একটি ডিপো, পানির টাওয়ার ও অন্যান্য বিল্ডিংয়ের জন্য। রেল লাইন ও ইন্টারসেকশন রোডের পাশে এর অবস্থান হওয়ায় শহরটি ক্রমান্বয়ে বৃদ্ধি পেয়ে চাপেল হিল, রালেইগ, এবং হিলসবরগ এর দিকে বাড়তে লাগল। 
মার্কিন আদমশুমারি দপ্তর অনুসারে শহরটির মোট আয়তন , যার মধ্যে হচ্ছে ভূমি এবং , অথবা ০.৬২%, পানি।
ইনক্রেডিবলস ২

ইনক্রেডিবলস ২ হলো একটি মার্কিন কম্পিউটার-এনিমেটেড সুপারহিরো চলচ্চিত্র, যা পিক্সার অ্যানিমেশন স্টুডিও দ্বারা প্রযোজিত এবং ওয়াল্ট ডিজনি পিকচার্স দ্বারা পরিবেশিত। চলচ্চিত্রটি ব্র্যাড বার্ড দ্বারা লিখিত ও পরিচালিত। চলচ্চিত্রটি হলো "দ্য ইনক্রেডিবলস"-এর অনুবর্তী চলচ্চিত্র এবং ফ্রাঞ্চাইজিটির দ্বিতীয় পূর্ণ্যদৈর্ঘ্য অংশ। চলচ্চিত্রটির কাহিনি পার পরিবারের উপর কেন্দ্রিত এবং তাদের সুপারহিরোদের জন্য জনগণের মাঝে বিশ্বাসের পুনঃস্থাপনের চেষ্টা, তাদের পরিবারের ভারসাম্য বজায় রাখা এবং সকল জনসাধারণকে সুপারহিরোদের বিরুদ্ধে পরিবর্তন করার উদ্দেশ্যের সাথে এক নতুন শত্রুর সাথে লড়াই করার কাহিনিসূত্র অনুসরণ করে। প্রথম চলচ্চিত্র থেকে ক্রেইগ টি. নেলসন, হলি হান্টার, স্যারা ভোয়েল এবং স্যামুয়েল এল. জ্যাকসন তাদের ভূমিকায় পুনরাবৃত্তি করেন। এই শ্রেষ্ঠাংশের তালিকায় নতুনদের মধ্যে রয়েছেন হাকালবেরি মিলনার, বব ওডেনকার্ক, ক্যাথরিন কিনার এবং জনাথন ব্যাঙ্কস। এছাড়াও, মাইকেল জ্যাকিনো এই চলচ্চিত্রের সুর প্রদানের জন্য পুনরাবৃত্তি করেন।
সিদ্দিকুর রহমান সরকার

সিদ্দিকুর রহমান সরকার বাংলাদেশ সেনাবাহিনীর অবসরপ্রাপ্ত দুই তারকা জেনারেল এবং প্রকৌশলী। তিনি বর্তমানে রাজধানী উন্নয়ন কর্তৃপক্ষের চেয়ারম্যান হিসেবে দায়িত্ব পালন করছেন। পূর্বে তিনি মিলিটারি ইনস্টিটিউট অব সায়েন্স এ্যান্ড টেকনোলজির কমান্ড্যান্ট হিসেবে দায়িত্ব পালন করেন।
সিদ্দিকুর রহমান সরকার ১০ আগস্ট ১৯৬৩ সালে পূর্ব পাকিস্তানের নরসিংদীতে (বর্তমানে বাংলাদেশ) জন্মগ্রহণ করেন। ২২ জানুয়ারি ১৯৮২ সালে বাংলাদেশ সামরিক একাডেমিতে যোগ দেন। ২৩ ডিসেম্বর ১৯৮৩ সালে বাংলাদেশ সেনাবাহিনীর প্রকৌশলী পদে কমিশন লাভ করেন। বাংলাদেশ প্রকৌশল বিশ্ববিদ্যালয় থেকে সিভিল ইঞ্জিনিয়ারিংয়ে স্নাতক ডিগ্রি অর্জন করেন। তিনি ডিফেন্স সার্ভিসেস কমান্ড এন্ড স্টাফ কলেজ, বাংলাদেশ জাতীয় বিশ্ববিদ্যালয় ও ভারতের ওসমানিয়া ইউনিভার্সিটি থেকে স্নাতক হন। 
তিনি বাংলাদেশ সেনাবাহিনীর বেশ কয়েকটি পোস্টে কমান্ড করেন। বাংলাদেশ সীমান্তরক্ষী বাহিনীর একটি ব্যাটালিয়ন ১৬ ইঞ্জিনিয়ার কনস্ট্রাকশন ব্যাটালিয়ন কমান্ডার হিসেবে দায়িত্বপালন করেছেন। জানুয়ারী ২০১১ থেকে ৩১ ডিসেম্বর ২০১২ পর্যন্ত এবং ১৪ জানুয়ারী ২০১৩ থেকে জুন ২০১৩ পর্যন্ত এরিয়া কমান্ডার, লজিস্টিকস এরিয়াতে ১৪তম স্বাধীন প্রকৌশলী ব্রিগেডর অধিনায়ক হিসাবে দায়িত্ব পালন করেন। ১ জানুয়ারী ২০১৩ সালে মেজর জেনারেল হিসেবে পদোন্নতি দেওয়া হয়। ২০১৩ সালের জুনে মিলিটারি ইনস্টিটিউট অব সায়েন্স এ্যান্ড টেকনোলজির কমান্ডার এবং বাংলাদেশ সেনাবাহিনীর ইঞ্জিনিয়ার ইন চীফ আগস্ট ২০১৫।
৪ এপ্রিল ২০২৪ সালে সিদ্দিকুর রহমান সরকারকে রাজধানী উন্নয়ন কর্তৃপক্ষের চেয়ারম্যান হিসেবে দুই বছরের চুক্তিভিত্তিক নিয়োগ দেওয়া হয়।
তিনি দুটি উল্লেখযোগ্য পুরস্কার পেয়েছেন
টি এম জোবায়ের

২০১১ সালে তিনি জাতীয় নিরাপত্তা গোয়েন্দা সংস্থার (এনএসআই) পরিচালক হিসেবে দায়িত্ব পালন করেন। তিনি সন্ত্রাসের বিরুদ্ধে যুদ্ধের দিকে দৃষ্টি নিবদ্ধ করেন এবং হিজবুত তাহরীরকে দক্ষিণ এশিয়ায় সন্ত্রাসী সংস্থার মধ্যে সবচেয়ে বড় হুমকি বলে মনে করেন। 
২০১৮ সালের ৩১ জুলাই জাতীয় নিরাপত্তা গোয়েন্দা সংস্থার (এনএসআই) মহাপরিচালক নিযুক্ত হন। তিনি মেজর জেনারেল মো. শামসুল হকের স্থলাভিষিক্ত হন। দীর্ঘ ৬ বছর দায়িত্ব পালনের পর ২০২৪ সালের ৩১ মার্চ তাকে এক প্রজ্ঞাপনের মাধ্যমে বাংলাদেশ সেনাবাহিনীতে প্রত্যাবর্তন করানো হয়।
কিশোর নাটক

কিশোর কিশোরীদের কে প্রধান চরিত্র কিংবা দর্শক হিসেবে বিবেচনা করে যেসকল নাটক নির্মাণ করা হয় সেগুলোই কিশোর নাটক বা কিশোরনাট্য নামে পরিচিত।
১৯৯০ সালে ফক্স ব্রডকাস্টিং কোম্পানির বেভারি হিলস ৯০২১০ এর ব্যাপক জনপ্রিয়তার মাধ্যমে ধারণাটি সামনে আসে।
সিরিজটি ব্যবসাসফল হওয়ায় পরবর্তীকালে নির্মাতা ও গল্পলেখকরা বিষয়টি নিয়ে আরো কাজ করতে মনোযোগী হয়।
বাংলাদেশে কিশোর নাটক নির্মাণ এখনো ততটা অগ্রসর নয়।
বাংলাদেশে সাম্প্রতিক সময়ে বৈশাখী টিভি হ্যাপী লজ নামে একটি কিশোর ধারাবাহিকের প্রচার করছে।
এবিএম ইলিয়াস

<nowiki> </nowiki>এবিএম ইলিয়াস একজন বাংলাদেশের সেনা কর্মকর্তা ও রাষ্ট্রপতি হুসেইন মুহাম্মদ এরশাদের সামরিক সচিব ছিলেন।
পাকিস্তান সামরিক একাডেমীর ৩৫তম ব্যাচের কমিশন ছিলেন এবিএম ইলিয়াস। তিনি কুমিল্লা ক্যান্টনমেন্টে অবস্থিত ৩৩তম আর্টিলারি ব্রিগেডের প্রতিষ্ঠাতা কমান্ডার ছিলেন। জেনারেল হুসেইন মুহাম্মদ এরশাদের সামরিক অভ্যুত্থানের পর তিনি সামরিক ট্রাইব্যুনালের চেয়ারম্যান হিসেবে দায়িত্ব পালন করেন। 
১৯৮৪ থেকে ১৯৮৯ সাল পর্যন্ত বাংলাদেশের রাষ্ট্রপতি হুসেন মোহাম্মদ এরশাদের সামরিক সচিবের দায়িত্ব পালন করেন। এরপর তিনি তুরস্কে বাংলাদেশ দূতাবাস প্রতিরক্ষা অ্যাটাচ হিসেবে দায়িত্ব পালন করেন। 
৪ আগস্ট ২০১৪ তারিখে এবিএম ইলিয়াস মারা যান।
ইমামুজ্জামান চৌধুরী

ইমামুজ্জামান চৌধুরী বাংলাদেশ সেনাবাহিনীর একজন অবসরপ্রাপ্ত মেজর জেনারেল যিনি ১৯৯৬ সালে বাংলাদেশে সামরিক অভ্যুত্থানের প্রয়াস প্রতিরোধে গুরুত্বপূর্ণ ভূমিকা রাখেন।
ইমামুজ্জামান চৌধুরী বাংলাদেশের মুক্তিযুদ্ধে লেফটেন্যান্ট হিসেবে যুদ্ধ করেছিলেন। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তিনি প্রধানমন্ত্রীর কার্যালয়ের অধীনে সশস্ত্র বাহিনী বিভাগের প্রিন্সিপাল স্টাফ অফিসার (পিএসও) হিসেবে কাজ করেন। ২০০১ সালে তিনি বাংলাদেশ সেনাবাহিনী থেকে অবসর গ্রহণ করেন। ১৯৯৬ সালে তৎকালীন সেনাপ্রধান জেনারেল এ. এস. এম. নাসিম এক অভ্যুত্থানের চেষ্টা করেন। কিন্তু তা ব্যর্থ হয় জেনারেল ইমামুজ্জামান চৌধুরী এর প্রতিরক্ষামূলক ভূমিকার কারণে। এসময় বাংলাদেশের রাষ্ট্রপতি ছিলেন আবদুর রহমান বিশ্বাস।
ইমামুজ্জামান চৌধুরীকে ২০০৩ সালের ২২ অক্টোবর তিন বছরের চুক্তিতে বাংলাদেশ কেমিক্যাল ইন্ডাস্ট্রিজ কর্পোরেশনের চেয়ারম্যান নিযুক্ত করা হয়। তার কার্যালয় বাংলাদেশ কেমিক্যাল ইন্ডাস্ট্রিজ কর্পোরেশনের একটি সাবসিডিয়ারি চট্টগ্রাম ইউরিয়া ফার্টিলাইজার লিমিটেডের জেটি থেকে ২০০৪ সালের ১ এপ্রিল রাতে ১০ ট্রাক অস্ত্র ও গোলাবারুদ উদ্ধার করা হয়। নভেম্বর ২০০৬ সালে চাকরি থেকে বরখাস্ত হওয়া পর্যন্ত চেয়ারম্যান হিসেবে দায়িত্ব পালন করেন।
আবদুল্লাহিল আমান আযমী

আবদুল্লাহিল আমান আযমী বাংলাদেশ সেনাবাহিনীর একজন অবসরপ্রাপ্ত ব্রিগেডিয়ার জেনারেল। জামায়াতে ইসলামীর সাবেক আমির প্রয়াত অধ্যাপক গোলাম আজমের মেঝো ছেলে। তিনি ২০১৬ সালে গুমের স্বীকার হন এবং রাখা হয় আয়নাঘরে। অসহযোগ আন্দোলন (২০২৪)-এর মাধ্যমে ৫ আগস্ট শেখ হাসিনা সরকারের পতন হলে তাকে পরের দিন ৬ আগস্ট মুক্তি দেওয়া হয়।
আবদুল্লাহিল আমান আযমী গবর্নমেন্ট ল্যাবরেটরি হাই স্কুল থেকে এসএসসি সম্পন্ন করেন। নটর ডেম কলেজ, ঢাকা থেকে এইচএসসি সম্পন্ন করেন তারপর বাংলাদেশ সেনাবাহিনীতে যোগ দেন। ১৯৮১ সালের ডিসেম্বরে তিনি ৫ম বাংলাদেশ মিলিটারি একাডেমী দীর্ঘমেয়াদী প্রশিক্ষণের মাধ্যমে ইস্ট বেঙ্গল রেজিমেন্ট থেকে ২য় লেফটেন্যান্ট হিসেবে কমিশনপ্রাপ্ত হয়েছিলেন।
সেনাবাহিনীতে ব্রিগেডিয়ার জেনারেল পদে কর্মরত থাকা অবস্থায় তিনি বরখাস্ত হন। যদিও ২০২৪ সালের ২৬ ডিসেম্বর আযমীর বরখাস্তের আদেশ প্রমার্জনা করা হয়েছে। বরখাস্তের প্রজ্ঞাপন বাতিল করে ২০০৯ সালের ২৪ জুন থেকে তাঁকে ভূতাপেক্ষভাবে ‘অকালীন অবসর’ দেওয়া হয়েছে। ১২ নভেম্বর ২০১২ সালে আবদুল্লাহিল আমান আযমী তার বাবা অধ্যাপক গোলাম আজমের আন্তর্জাতিক অপরাধ ট্রাইব্যুনাল-১ এর বিচারে প্রতিরক্ষা সাক্ষী হিসেবে সাক্ষ্য দেন। তিনিই বিচারের একমাত্র প্রতিরক্ষা সাক্ষী ছিলেন। তার পিতা অধ্যাপক গোলাম আজমের বিচারের বিষয়ে তিনি বাংলাদেশ জাতীয়তাবাদী দলের উপর হতাশা প্রকাশ করেছিলেন। তিনি বায়তুল মোকাররম জাতীয় মসজিদে তার বাবার জানাযার ইমামতি করেন। 
মুক্তিযুদ্ধে চার হাজার ভারতীয় সেনা শহীদের তথ্য দিয়ে গত ২৮ মে ২০১৫ তারিখে ফেসবুকে একটি পোস্ট দেন সাংবাদিক অঞ্জন রায়। ফেইসবুকে অঞ্জন রায়ের লেখার প্রতিক্রিয়ায় একটি পোস্টে তাকে ‘দালাল’ বলে ইঙ্গিত করেন আমান আযমী। মুক্তিযুদ্ধের ৩০ লাখ শহীদের তথ্যকে ‘কাল্পনিক’ আখ্যায়িত করেন তিনি। অঞ্জন রায় থানায় ডায়েরি করেন।
২০২৪ সালের ৩ সেপ্টেম্বর আবদুল্লাহিল আমান আযমী গণমাধ্যমের সঙ্গে কথা বলার সময় জাতীয় সংগীত নিয়ে সমালোচনা করেন। তিনি বলেন, “বাংলাদেশের জাতীয় সংগীত পুনরায় লেখা উচিত, কারণ বর্তমান জাতীয় সংগীতটি মূলত ভারত কর্তৃক প্রণীত”। তার মতে, রবীন্দ্রনাথ ঠাকুর রচিত "আমার সোনার বাংলা" গানটি ১৯০৫ সালে বঙ্গভঙ্গ রদের প্রেক্ষাপটে দুই বাংলাকে একত্রিত করার উদ্দেশ্যে রচিত হয়েছিল। আযমী বলেন, "বাংলাদেশ স্বাধীন একটি রাষ্ট্র, তাই আমাদের জাতীয় সংগীতও নতুনভাবে হওয়া উচিত।" তিনি আরও বলেন, "আমরা কি দুই বাংলা এক করার জন্য কাজ করছি, নাকি স্বাধীন বাংলাদেশকে রক্ষা করতে চাই? ১৯৭১ সালে ভারতের চাপের ফলে আমাদের অস্থায়ী সরকার এই সংগীতকে গ্রহণ করেছিল, কিন্তু এখন সময় এসেছে নতুন একটি জাতীয় সংগীত নির্বাচন করার।" আযমী আরও বলেন, "বাংলাদেশের আরও অনেক সুন্দর গান আছে যা আমাদের জাতীয় সংগীত হিসেবে নির্বাচন করা যেতে পারে।" একই সময় তিনি মুক্তিযুদ্ধের ৩০ লক্ষ শহীদদের সংখ্যা নিয়েও প্রশ্ন তোলেন।
আবদুল্লাহিল আমান আযমীকে ২৪ আগস্ট ২০১৬ তারিখে ঢাকার বড় মগবাজার কাজী অফিস লেনের বাসা থেকে সাদা পোশাকে আইন শৃংখলা বাহিনী পরিচয় দিয়ে আটক করে নিয়ে যাওয়া হয়। প্রায় একই সময়ে যুদ্ধাপরাধের দায়ে ফাঁসি হওয়া মীর কাসেম আলীর ছেলে ব্যারিস্টার মীর আহমেদ বিন কাসেম আরমান ও একই অপরাধে ফাঁসি হওয়া সাকা চৌধুরীর ছেলে হুম্মাম কাদের চৌধুরীকে গ্রেফতার করে পুলিশ। তাদের সকলকে গুপ্ত কারাগার আয়নাঘরে বন্দী রাখা হয়। ২০১৪ সালে আজমীর বাবা যুদ্ধাপরাধের দায়ে দোষী সাব্যস্ত হওয়ার পর কারাগারে মারা যান। ২০১৭ সালের মার্চ মাসে হুমাম কাদের চৌধুরীকে মুক্তি দেওয়া হয়। ২০২৪ সালে গণ-অভ্যুত্থানের মাধ্যমে সরকারের পতন হলে তাকে ও ব্যারিস্টার মীর আহমদ বিন কাসেম আরমানকে মুক্তি দেওয়া হয়।
কাজী শরীফ কায়কোবাদ

<nowiki> </nowiki>কাজী শরীফ কায়কোবাদ বাংলাদেশের সেনাবাহিনীর সাবেক মেজর জেনারেল। তিনি বাংলাদেশ আনসার ও গ্রাম প্রতিরক্ষা বাহিনীর সাবেক মহাপরিচালক। 
১৯৬৪ সালের ০১ আগস্ট তারিখে ঢাকা জেলায় জন্মগ্রহণ করেন। ঢাকা কলেজে অধ্যয়ন শেষে তিনি ১১তম বিএমএ লং কোর্সে অংশগ্রহণ করেন এবং ১৯৮৪ সালের ২১ ডিসেম্বর তারিখে কমিশন প্রাপ্ত হন। কমিশন লাভের পর বাংলাদেশ সেনাবাহিনীর আর্টিলারি কোরের ০২ ফিল্ড রেজিমেন্ট আর্টিলারিতে তিনি কর্মজীবন শুরু করেন। চট্টগ্রাম বিশ্ববিদ্যালয় থেকে ব্যাচেলর অব আর্টস (বিএ), জাতীয় বিশ্ববিদ্যালয় থেকে মাস্টার্স ইন ডিফেন্স স্টাডিজ (এমডিএস) ও একই বিশ্ববিদ্যালয় থেকে মাস্টার্স ইন সায়েন্সেস (এমএসসি-টেকনিক্যাল) ডিগ্রি অর্জন করেন। বাংলাদেশ ইউনিভার্সিটি অব প্রফেশনাল হতে এমফিল পার্ট-২ সম্পন্ন করেন। মিরপুর সেনানিবাসে অবস্থিত ডিফেন্স সার্ভিসেস কমান্ড অ্যান্ড স্টাফ কলেজ হতে স্টাফ কোর্স এবং ন্যাশনাল ডিফেন্স কলেজ হতে এনডিসি কোর্স সম্পন্ন করেন। তিনি পাকিস্তানের স্কুল অব আর্টিলারিতে ওএসএল কোর্সে অংশগ্রহণ করেন এবং সকল বিদেশী ছাত্র-অফিসারদের মধ্যে ১ম এবং কোর্সে ২য় স্থান লাভ করেন।
বাংলাদেশ আনসার ও গ্রাম প্রতিরক্ষা বাহিনীতে যোগদানের আগে তিনি মিরপুর সেনানিবাসে অবস্থিত ন্যাশনাল ডিফেন্স কলেজে এসডিএস (সেনাবাহিনী) পদে দায়িত্বরত ছিলেন। ১৯৭১ সালের ২১ ডিসেম্বর আর্টিলারি কোর্সে বাংলাদেশ সেনাবাহিনীতে কমিশন করেন। ১১তম বিএমএ দীর্ঘ মেয়াদী কোর্সে ছিলেন। পূর্বে তিনি বাংলাদেশ মেশিন টুলস ফ্যাক্টরীর ব্যবস্থাপনা পরিচালক নিযুক্ত হন। জাতীয় প্রতিরক্ষা কলেজের সিনিয়র ডিরেক্টরিং স্টাফ হিসেবেও দায়িত্ব পালন করেন। বাংলাদেশ মিলিটারি একাডেমী এবং আর্টিলারি সেন্টার এন্ড স্কুলে প্রশিক্ষক হিসেবে নিয়োজিত ছিলেন। ২০১৩ সালের ২৯ ডিসেম্বর মেজর জেনারেলে পদোন্নতি লাভ করেন। 
তিনি ০১টি লোকেটিং ব্যাটারী, ০১টি ফিল্ড রেজিমেন্ট আর্টিলারি, ০২টি ইউএন মিশন যার ১টিতে অবজারভার (CMPIO) হিসেবে, ০৩টি বিজিবি ব্যাটালিয়ন এবং ০২টি আর্টিলারি ব্রিগেড কমান্ড করেছেন। স্টাফ অফিসার হিসেবে তিনি সেনাসদরের এজি’র শাখায় ডিএএজি(কর্ড), এএজি এবং পরিচালক হিসেবে এসএসএফ এ কর্মরত ছিলেন। তিনি ইথিওপিয়া এবং ইরিত্রিয়াতে জাতিসংঘ মিশনে দায়িত্ব পালন করেন। তিনি বিএমএ তে প্রশিক্ষক (প্লাটুন কমান্ডার) এবং আর্টিলারি সেন্টার ও স্কুলে সিনিয়র ইনস্ট্রাক্টর (গানারী) হিসেবে দায়িত্ব পালন করেন। তিনি বৈদেশিক প্রশিক্ষণ, শিক্ষা সফর ও ভ্রমণ উপলক্ষ্যে যুক্তরাষ্ট্র, যুক্তরাজ্য, ভারতসহ পৃথিবীর মোট ২৯টি দেশ ভ্রমণ করেন। অবসর সময়ে মেজর জেনারেল কায়কোবাদ গলফ খেলতে পছন্দ করেন।
তিন বিজিবি ব্যাটালিয়ন, দুই আর্টিলারি রেজিমেন্ট এবং তিনটি আর্টিলারি ব্রিগেডের কমান্ডার ছিলেন। তিনি মিরপুরের ডিফেন্স সার্ভিসেস কমান্ড এবং স্টাফ কলেজের স্নাতক এবং মিরপুর জাতীয় প্রতিরক্ষা কলেজে ন্যাশনাল ডিফেন্স কোর্স সম্পন্ন করেন। বাংলাদেশ অ্যামেচার বক্সিং ফেডারেশনের সভাপতি পদে মনোনয়ন দেয়া হয়েছে আনসারের মহাপরিচালক মেজর জেনারেল কাজী শরীফ কায়কোবাদ। 
তিনি নাইজেরিয়ায় অবস্থিত বাংলাদেশ দূতাবাসে রাষ্ট্রদূত হিসেবে কর্মরত ছিলেন। বসনিয়া ও হার্জেগোভিনা জাতিসংঘ মিশনে এবং ইথিওপিয়া ও ইরিত্রিয়া জাতিসংঘের মিশনে নিয়োজিত ছিলেন। কাজী শরীফ কায়কোবাদকে নাইজেরিয়ার প্রথম আবাসিক হাই কমিশনার হিসেবে নিয়োগ দেওয়া হয়েছিল। 
কাজী শরীফ কায়কোবাদ ও মিসেস লায়লা শরীফ সুখী দম্পতি এবং দুই সন্তানের জনক-জননী।
বিশ্বসুন্দরী (চলচ্চিত্র)

বিশ্বসুন্দরী ২০২০ সালের একটি বাংলাদেশী প্রণয়ধর্মী নাট্য চলচ্চিত্র। এটি পরিচালক চয়নিকা চৌধুরীর প্রথম চলচ্চিত্র। প্রযোজনা করেছে সান মিউজিক অ্যান্ড মোশন পিকচার্স। এর কাহিনী, চিত্রনাট্য ও সংলাপ রচনা করেছেন রুম্মান রশীদ খান। এতে কেন্দ্রীয় চরিত্রে অভিনয় করেছেন সিয়াম আহমেদ ও পরীমনি। পাশাপাশি ফজলুর রহমান বাবু, আলমগীর, চম্পাসহ অন্যান্যরা বিভিন্ন গুরুত্বপূর্ণ চরিত্রে অভিনয় করেছেন।
ছবিটি প্রযোজনা করেছে সান মিউজিক অ্যান্ড মোশন পিকচার্স লিমিটেড এবং বিতরণ করেছে জাজ মাল্টিমিডিয়া । মাসরাঙ্গা টেলিভিশন সম্প্রচার সহযোগী এবং টিভি স্বত্বের মালিক। ছবিটির সাউন্ডট্র্যাক করেছেন ইমরান, প্রীতম হাসান, কনা , ফরিদ আহমেদ ও পিন্টু ঘোষ। চলচ্চিত্রটি ২০২০ সালের ১১ ডিসেম্বর প্রেক্ষাগৃহে প্রদর্শন হয়। বাংলাদেশের স্বাধীনতা দিবস উপলক্ষে এটি ২৭ মার্চ ২০২০-এ মুক্তি পাওয়ার কথা ছিল,
২০১৯ সালের ১৪ ফেব্রুয়ারি ভালোবাসা দিবসে "বিশ্বসুন্দরী" চলচ্চিত্রের নাম ঘোষণা করা হয়। এরপর ২০১৯ সালের ৩ এপ্রিল আনুষ্ঠানিকভাবে চলচ্চিত্রটি নির্মাণের ঘোষণা দেন চলচ্চিত্রটির পরিচালক চয়নিকা চৌধুরী।
"বিশ্বসুন্দরী" চলচ্চিত্রের দুই মুখ্য চরিত্র স্বাধীন ও শোভা ভূমিকায় অভিনয় করার জন্য চুক্তিবদ্ধ হন সিয়াম আহমেদ ও পরিমনি। এতে একটি বিশেষ চরিত্রে অভিনয়ের জন্য প্রাথমিকভাবে নির্বাচিত হন সুবর্ণা মুস্তাফা, কিন্তু পরবর্তীতে তার বদলে নেয়া হয় অভিনেত্রী চম্পাকে।
২০১৯ সালের ১৮ জুন থেকে ফরিদপুরে চলচ্চিত্রটির চিত্রগ্রহণ শুরু হয়।
রজঃস্রাব স্বাস্থ্যবিধি দিবস

রজঃস্রাব স্বাস্থ্যবিধি দিবস (সংক্ষেপে: এমএইচডি, বা এমএইপ ডে) হলো মাসিক রজঃস্রাব বা ঋতুচক্র কালীন স্বাস্থ্যবিধি সম্পর্কে সচেতনতা সৃষ্টির জন্য পালিত একটি দিবস। ২০১৪ সালে জার্মানি ভিত্তিক এনজিও ওয়াশ ইউনাইটেড কর্তৃক বিশ্বব্যাপী নারী এবং মেয়েদের উদ্বুদ্ধ করার জন্য শুরু হয়েছিলো এই দিবসের। রজঃচক্র গড়ে প্রতি ২৮ দিন পর পর ঘটার ফলে ২৮ মে তারিখটিকে গ্রহণ করা হয় দিবসটি পালনের জন্য।
নিম্ন আয়ের দেশগুলোতে ঋতুকালীন স্বাস্থ্যবিধির উপকরণগুলি নারীরা আর্থিক সামর্থ্য, প্রাপ্যতা এবং সামাজিক নিয়মাবলীর কারণে সীমিত ভাবে পেয়ে থাকে। গবেষণায় দেখা গেছে যে, বিদ্যালয়গুলোতে রজঃচক্রের সময় স্বাস্থ্যবিধি ব্যবস্থাপনার পণ্যগুলির সহজলভ্যতা না থাকার কারণে প্রতি মাসে মেয়েরা বাড়িতে থাকতে বাধ্য হয়।
পরিষ্কার জল বা পানি ও প্রক্ষালনের সুবন্দোবস্ত না থাকায় ঋতুচক্র চলাকালে স্বাস্থ্যবিধি ব্যবস্থাপনা উন্নয়নশীল দেশের নারীদের জন্য বিশেষ সমস্যাজনক হয়। উপরন্তু, ঐতিহ্যগত সংস্কৃতির কারণে এই সম্পর্কিত আলোচনা খোলাখুলিভাবে করাও তাদের জন্যে কঠিন হয় বলে নারী ও কিশোরীদের নিজস্ব শরীরবৃত্তীয় স্বাভাবিক ক্রিয়াকলাপ সম্পর্কে প্রাসঙ্গিক এবং গুরুত্বপূর্ণ তথ্য আহরণকে সীমিত করে যা সরাসরি তাদের স্বাস্থ্য, শিক্ষা এবং মর্যাদাকে প্রভাবিত করে; অথচ, তথ্য লাভের অধিকারকে মানবাধিকারের একটি পরিমাপক হিসাবে বিবেচনা হয়।
২০১২ সালে জনস্বাস্থ্যের সাথে জড়িত কয়েকটি গুরুত্বপূর্ণ সংগঠন রজঃ সম্পর্কিত নীরবতা ভাঙ্গা শুরু করে এবং বিশ্বব্যাপী এই বিষয়টিতে মনোযোগ দেয়, যার মধ্যে তৃণমূল সংগঠক, সামাজিক উদ্যোক্তা এবং জাতিসংঘের সংস্থাগুলিও রয়েছে।
হাকিমপুর লৌহখনি

হাকিমপুর লৌহখনি হল বাংলাদেশের প্রথম লৌহখনি, সেটি দিনাজপুর জেলার হাকিমপুর উপজেলার ৩নং আলীহাট ইউনিয়নের ইসবপুর গ্রামে অবস্থিত।
বাংলাদেশ ভূতাত্ত্বিক জরিপ অধিদপ্তর ২০১৩ সালে ইসবপুর গ্রামের ৩ কিলোমিটার পূর্বে মুশিদপুরে কূপ খনন করে লৌহ জাতীয় খনিজ পদার্থ থাকার অস্তিত্বের প্রমাণ পায়। কিন্তু, সেখানে লোহার পরিমাণ ছিল খুবই কম। এর ছয় বছর পর সেই গবেষণার সূত্র ধরে ইসবপুর গ্রামে কূপ খনন করা শুরু করা হয়। সেখানে লোহার খনি পাবার সম্ভাবনা দেখা যায়।
এরপর ২০১৯ সালের ২৬ মে বাংলাদেশ ভূতাত্ত্বিক জরিপ অধিদপ্তরের ঊর্ধ্বতন কর্মকর্তারা সেখানে পরিদর্শন করতে আসেন। তখন বাংলাদেশ ভূতাত্ত্বিক জরিপ অধিদপ্তরের সাংবাদিকদের কাছে লোহার খনি আবিষ্কারের তথ্য না দিলেও সেখানে লোহার খনি আবিষ্কার হতে পারে, এ ব্যাপারে ইঙ্গিত প্রদান করেন।
অতঃপর ২০১৯ সালের ১৮ জুন আনুষ্ঠানিকভাবে লৌহখনি আবিষ্কারের ঘোষণা দেয় বাংলাদেশ ভূতাত্ত্বিক জরিপ অধিদপ্তর।
লৌহখনিটি দিনাজপুর জেলার হাকিমপুর উপজেলার ৩নং আলীহাট ইউনিয়নের ইসবপুর গ্রামে অবস্থিত। ইসবপুর গ্রাম হাকিমপুর উপজেলার ১১ কিলোমিটার পূর্বে অবস্থিত।
ভূগর্ভের ১,৩০০-১,৬০০ ফুটের মাঝে খনিটির অবস্থান। খনিটির আয়তন প্রায় ১০ বর্গকিলোমিটার।
খনিটিতে বিদ্যমান লোহার পরিমাণ ৫০০-৬০০ মিলিয়ন টন। লোহার পাশাপাশি খনিটিতে কপার, নিকেল ও ক্রোমিয়ামের উপস্থিতি বিদ্যমান।
খনিটির আকরিকে থাকা লোহার পরিমাণ ৬৫ শতাংশের উপরে, যা কানাডা, চীন, ব্রাজিল, অস্ট্রেলিয়া, সুইডেনের লৌহখনির থেকে বেশি।
টালা রেলওয়ে স্টেশন

টালা রেলওয়ে স্টেশন হল শ্যামবাজার এলাকায় অবস্থিত একটি ছোট রেলওয়ে স্টেশন, যা কলকাতা শহরতলি রেলের অন্তর্গত। এই স্টেশনটি কলকাতার শ্যামবাজার এবং বেলগাছিয়া এলাকায় রেল পরিষেবা প্রদান করে। খুবই কম ট্রেন এই স্টেশনে থামে। এই স্টেশনে ২ টি প্ল্যাটফর্ম রয়েছে। স্টেশটির কোড বা সংকেত নাম হল "টিএএলএ" ( TALA)।
স্টেশন চত্বর ২ টি প্ল্যাটফর্ম এবং স্টেশন পরিচালনাকারী ভবন নিয়ে গঠিত। প্ল্যাটফর্ম ২ টি সম্পূর্ণ রূপে আচ্ছাদিত নয়। স্টেশনে পানীয় জল ও শৌচালয়ের সঠিক ও উপযুক্ত ব্যবস্থা নেই। স্টেশনটি যশোর রোডের সঙ্গে ভালোভাবে যুক্ত রয়েছে। তবে স্টেশনে কোন ভালো প্রবেশ পথ নেই।
শেওড়াফুলি জংশন রেলওয়ে স্টেশন

শেওড়াফুলি জংশন রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি অত্যন্ত ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায় অবস্থিত। এটি হুগলী জেলার দ্বিতীয় ব্যস্ততম স্টেশন। স্টেশনটি শেওড়াফুলি এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ২২ কি.মি. দূরে স্টেশনটি অবস্থিত।
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন। 
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়। 
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।
আমিন আহমদ

আমিন আহমেদ এমবিই (জন্ম: ১ অক্টোবর ১৮৯৯ - ৫ ডিসেম্বর ১৯৯১) বাংলাদেশে ঢাকায় হাই কোর্টের একজন বিচারপতি ও প্রধান বিচারপতি ছিলেন। তিনি পাকিস্তানের সর্বোচ্চ বেসামরিক পুরস্কার নিশান-ই-পাকিস্তান ও ইংরেজদের অর্ডার অব দ্য ব্রিটিশ এম্পায়ার পদকপ্রাপ্ত একজন বিচারপতি।
আমিন আহমেদ ১৮ অক্টোবর ১৮৯৯ তারিখে বাংলাদেশের ফেনী সোনাগাজী উপজেলার, আহমেদপুর গ্রামে জন্মগ্রহণ করেন । তার পিতা আবদুল আজিজ ছিলেন একজন সরকারি কর্মচারী। তিনি ১৯৫৬ সালে মার্কিন যুক্তরাষ্ট্র এবং ১৯৫৭ সালে জাপানে ভ্রমণ করেন।
তার ৬ কন্যা শামীম, নাসিমা হাকিম, উজরা হোসেন, নাজনীন, নাজমা, জরিনা মহসিন ও এক পুত্র আজিজ আহমেদ। তার দ্বিতীয় মেয়ে নসিমাকে সুপ্রিম কোর্টের সাবেক বিচারপতি মাকসুম উল হাকিমের সাথে বিয়ে দেন। এছাড়া আমিন আহমেদ বাংলাদেশের কূটনীতিক তাবারক হোসেনের শ্বশুর ছিলেন, তাবারক হোসেন আমিন আহমেদের কন্যা উজরা হোসেনকে বিয়ে করেন।
তার পিতামহ তারিক উল হাকিম, ঢাকার হাইকোর্টের বিচারপতি ছিলেন। 
আমিন ১৯৯১ সালের ৫ ডিসেম্বর তিনি ঢাকায় মারা যান।
আমিন আহমেদ "পাকিস্তান বিষয়ক প্রশাসনিক কর্মী জুডিশিয়াল রিভিউ" বিষয়ক কামিনী কুমার মেমোরিয়াল আইন বক্তৃতা প্রদান করেন যা ঢাকা বিশ্ববিদ্যালয়ে ৯-১১ ফেব্রুয়ারি ১৯৭০ সালে অনুষ্ঠিত হয়। পরে বক্তৃতাটি একটি বই হিসাবে প্রকাশিত হয়। তিনি "অতীতে একটি পিপ" শিরোনাম নামক একটি আত্মজীবনী লিখেছেন; । 
তিনি ১৯৫৪ সালে পাকিস্তান ফিলোসফিকাল কংগ্রেসে উদ্বোধনী অনুষ্ঠানে ভাষণ দেন। আমিন ১৯৬৪ সালে চট্টগ্রাম জেলা বার অ্যাসোসিয়েশনের বার্ষিক ডাইনার, ১৯৬৯ সালের ২৪ শে মার্চ নিউ ডাকা উচ্চ আদালত ভবন উদ্বোধনী অনুষ্ঠান এবং ১৯ জানুয়ারি ১৯৭৪ এ ঢাকা ইন্টারকন্টিনেন্টাল, ঢাকাতে বার ডিনারের মতো বিভিন্ন অনুষ্ঠানে বক্তৃতা করেন । এছাড়া ১৯৭০ সালে রাষ্ট্রপতির প্রতিনিধি হয়ে পাকিস্তান জাতিসংঘ সমিতির (পূর্ব অঞ্চল, ঢাকা) রজত জয়ন্তী অনুষ্ঠানে বক্তৃতা করেন।
তিনি ব্রিটিশ সরকার কর্তৃক অর্ডার অব দ্য ব্রিটিশ এম্পায়ার (এমবিই) এবং পাকিস্তান সরকারের দ্বারা রাষ্ট্রের সর্বোচ্চ বেসামরিক পদক হিলাল-ই-পাকিস্তান পদকে ভূষিত ভূষিত হন।
নিশান-ই-পাকিস্তান

নিশান-ই-পাকিস্তান ( ) পাকিস্তান সরকার ও পাকিস্তানের রাষ্ট্রের বেসামরিক কর্মকর্তাদের জন্যে সর্বোচ্চ পদক। পাকিস্তান সরকার ১৯ মার্চ ১৯৫৭ সালে এ পদকটির প্রচলন শুরু হয়।
অন্যান্য সম্মানের বিপরীতে নিশান-ই-পাকিস্তান একটি অত্যন্ত বিধিনিষেধযুক্ত এবং সর্বাধিক মর্যাদাপূর্ণ পুরস্কার এবং দেশ, বৈদেশিক সম্পর্কের ক্ষেত্রে আন্তর্জাতিক সম্প্রদায়ের সদস্য ছাড়াও পাকিস্তানের সরকারি দফতরে কর্মরত মেধাবী ও চৌকস কর্মকর্তারা এ পদকে ভূষিত হন। এই পুরস্কারটি, অন্যান্য বেসামরিক পুরস্কারের মতো, প্রতি বছর ১৪ আগস্ট ঘোষণা করা হয় এবং ২৩ মার্চের পর এ পুরস্কার প্রদানের অনুষ্ঠান করা হয়। যিনি এ পদক পান তিনি নামের শেষে ‘এনপিকে’ শব্দ যুক্ত করতে পারেন।
হিলাল-ই-পাকিস্তান ("ক্রিসেন্ট অব পাকিস্তান"), হলো নিশান-ই-পাকিস্তানের পরে রাষ্ট্রের দ্বিতীয় সর্বোচ্চ বেসামরিক পদক। 
সিটারা-ই-পাকিস্তান (পাকিস্তান স্টার) নিশান-ই-পাকিস্তান এবং হিলাল-ই-পাকিস্তান পর বেসামরিক পুরস্কারের অনুক্রমে তৃতীয় স্থানে রয়েছে।
বিবাদী বাগ রেলওয়ে স্টেশন

বি.বা.দী বাগ রেলওয়ে স্টেশন বি.বা.দী বাগ এলাকার একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের রাজধানী কলকাতার বি.বা.দী বাগ এবং ফেয়ারি প্লেস সহ স্থানীয় এলাকাগুলিতে রেল পরিষেবা প্রদানের কাজ করে। এটি একটি খুব গুরুত্বপূর্ণ স্টেশন এবং বেশিরভাগই অফিস যাত্রীদের দ্বারা ব্যবহৃত হয়। স্টেশনে দুটি প্ল্যাটফর্ম আছে। স্টেশনটির কোড বা সংকেত নাম হল "বিবিডিবি" (BBDB)।
স্টেশনটি ১৯৮৪ সালে পরিষেবা প্রদান শুরু করে কলকাতা চক্ররেলপথের একটি স্টেশন হিসাবে।
স্টেশনের প্ল্যাটফর্ম দুটি সম্পূর্ণ রূপে আচ্ছাদিত। পানীয় জল ও শৌচালয় সহ বিভিন্ন সুবিধা রয়েছে। স্টেশনটি স্ট্যান্ড রোডের সঙ্গে যুক্ত। 
ফেয়ার্লি প্লেস বাস স্টপ থেকে বাস রুটগুলি হল-
৭এ, ৭ই, ১২এ, ১২সি, ১২সি /১, ১২সি/১এ, ১২সি /১বি, ১২সি/২, ১৭, ১৭বি, ১৮এ, ১৮এ/ ১, ১৮ডি, ২৪এ, ২৪এ/১, ৩৭, ৩৭এ, ৪১, ১১১, ১১২, এসি১, এসি৪, এসি ৫, এসি ৬, এসি ১২, এসি ১২ডি, এসি ১৫, এসি ২৪, এসি ৩, এসি ৫২, সি ৭, সি ২৬, সি ৩৭, ই ১, ই ৪, এম ৭ই, এম ২৪, এনএস ৪, এনএস ৫, এনএস ৭, এনএস ৮, এনএস ১০, এনএস ১১, এনএস ১৪, এস৪সি, এস৫, এস৫সি, এস৬এ, এস৭, এস১০এ, এস১২, এস১২ডি, এস১২ই, এস২৪, এস৪৭, এস৪৭এ, ওস৫৯, এস১০৮, এস১১১, এস১১২, এস১১৬, এস১১৮, এস১২১, এস১২৩ এস১২৫, এস১২৬, এস১২৮।
তারিক উল হাকিম

তারিক উল হাকিম হলেন একজন বাংলাদেশী বিচারক। তিনি বর্তমানে সুপ্রিম কোর্টের বিচারক হিসেবে দায়িত্ব পালন করছেন।
বিচারক তারিকুল উল হাকিম খুলনা জেলায় বিচারক পরিবারে জন্মগ্রহণ করেন। তিনি একজন কূটনীতিক ও তৃতীয় প্রজন্মের হাইকোর্টের বিচারক। তার বাবা মাকসুম উল হাকিম ছিলেন সাবেক হাইকমিশনার ও বাংলাদেশের বিচারক। এছাড়া তার দাদা আমিন আহমদ ছিলেন পূর্ব পাকিস্তানের সাবেক প্রধান বিচারপতি।
হাকিম যুক্তরাজ্য থেকে আইন বিষয়ে স্নাতকোত্তর ডিগ্রি অর্জন করেন। আইনি পেশায় কাজের জন্য তাকে ইংল্যান্ডের ওয়েলসে বারে ডাকা হয়।
মাকসুম উল হাকিম

মাকসুম উল হাকিম বাংলাদেশে হাইকোর্টের বিচারপতি, কূটনীতিক ও ছিলেন। তিনি সরকারের পক্ষে (পিপি) অ্যাডভোকেট জেনারেল হিসেবে কাজ করেন। তিনি সংখ্যালঘুদের বৈষম্যের প্রতিরোধের জন্য জেনেভা ভিত্তিক জাতিসংঘ মানবাধিকার কমিটির নির্বাচিত সদস্য ছিলেন। তিনি বিখ্যাত আগরতলা ষড়যন্ত্র মামলার ও একজন বিচারক ছিলেন।
ঢাকা হাইকোর্টের সাবেক প্রধান বিচারপতি আমিন আহমেদের দ্বিতীয় মেয়ে নসিমাকে বিয়ে করেছিলেন হাকিম! তাদের তিন কন্যা (ইয়াসমিন, সোনিয়া, তানিয়া) এবং একমাত্র পুত্র তারিক উল হাকিম ঢাকা হাইকোর্টের বিচারপতি।
বিচারপতি মাকসুম ১২ অক্টোবর ২০০৫ তারিখে ঢাকায় মারা যান।
আমিই মিসির আলি

হুমায়ূন আহমেদের সৃষ্ট একটি চরিত্রগুলোর মধ্য মিসির আলি অন্যতম। মিসির আলি কাহিনীগুলো রহস্যমাত্রিক। মিসির আলি সম্পর্কিত বইগুলোর মধ্যে আমিই মিসির আলি ১২ তম।
২০০০ সালের ফেব্রুয়ারি মাসে বই মেলায় অন্যপ্রকাশ প্রকাশনী হতে বইটি প্রথম প্রকাশিত হয়। 
মিসির আলির টেকনাফ বেড়াতে যাওয়ার কথা থাকলেও লিলির স্বামীর "টোপ" গিলে তিনি চলে গেলেন এস.সুলতান হকের বাড়িতে। সেখানে গিয়ে সামান্য অভিভূত হলেন কিন্তু সেখানে তাকে আটকে রাখা হল। তিনিই ছিলেন সুলতানের গবেষণার সাবজেক্ট। মিসির আলিকে ভয় দেখানোর জন্য সালমা নামের এক পনের-ষোল বছর বয়সী কিশোরীকে বলি দেওয়ার ব্যবস্থা নেওয়া হয়। তবে মিসির আলি তাকে বাঁচানোর চেষ্টা শুরু করেন।
মনের মতো মানুষ পাইলাম না

মনের মতো মানুষ পাইলাম না হচ্ছে ২০১৯ সালে মুক্তিপ্রাপ্ত একটি বাংলাদেশী সামাজিক-নাট্যধর্মী চলচ্চিত্র। চলচ্চিত্রটি রচনা ও পরিচালনা করেন জাকির হোসেন রাজু এবং দেশ বাংলা মাল্টিমিডিয়ার ব্যানারে প্রযোজনা করেন এনামুল হক আরমান। এতে মুখ্য ভূমিকায় অভিনয় করেন শাকিব খান ও শবনম বুবলি এবং পার্শ্বচরিত্রে অভিনয় করেন মিশা সওদাগর, কাজী হায়াৎ, সাবেরি আলম, তারিক আনাম খান ও ডন সহ আরও অনেকে। এটির সুর ও সঙ্গীত পরিচালনায় শফিক তুহিন।
চলচ্চিত্রটির মূল চিত্রগ্রহণ শুরু হয় ২০১৯ সালের ১৫ জুন। ২০১৯ সালের ১ আগস্ট চলচ্চিত্রটির ফার্স্ট লুক পোস্টার প্রকাশ করা হয়। এরপর চলচ্চিত্রটির ট্রেইলার মুক্তি পায় ২০১৯ সালের ৭ আগস্ট। চলচ্চিত্রটি ২০১৯ সালের ১২ আগস্ট মুক্তি পায়। এটি ৪৪তম জাতীয় চলচ্চিত্র পুরস্কারে ৩টি বিভাগে পুরস্কৃত হয়।
২০১৩ সালে শাকিব খান ও অপু বিশ্বাসকে নিয়ে জাকির হোসেন রাজু চলচ্চিত্রটি নির্মাণের ঘোষণা দেন। তখন চলচ্চিত্রটির মহরতও অনুষ্ঠিত হয়েছিল তাদের নিয়ে। এরপর‍, চলচ্চিত্রটির চিত্রগ্রহণ শুরু হতে দেরি হয়।
২০১৯ সালে এসে জাকির হোসেন রাজু চলচ্চিত্রের অভিনয়শিল্পী ও গল্পে পরিবর্তন আনেন এবং অপু বিশ্বাসের পরিবর্তে শবনম বুবলিকে অভিনয়শিল্পীর তালিকায় যোগ করেন।
২০১৯ সালের মে মাসে তুরস্কে "পাসওয়ার্ড" এর তিনটি গানের চিত্রগ্রহণ শেষ হবার পর "মনের মতো মানুষ পাইলাম না" চলচ্চিত্রের দুইটি গান চিত্রায়িত হয়।
২০১৯ সালের ১৫ জুন থেকে চলচ্চিত্রটির মূল দৃশ্যের চিত্রগ্রহণ শুরু হয়। ১৭ জুন ঢাকা ক্লাবে দ্বিতীয়বারের মত অনুষ্ঠিত হয় চলচ্চিত্রটির মহরত। ২৫ জুন চলচ্চিত্রটির চিত্রগ্রহণ চলাকালে চলচ্চিত্রটির নায়িকা শবনম বুবলি আহত হন। পরে প্রাথমিক চিকিৎসা নিয়ে ২৬ জুন থেকে চলচ্চিত্রটির চিত্রগ্রহণে অংশ নেন তিনি। ২০১৯ সালের ২৪ জুলাই চলচ্চিত্রটির চিত্রগ্রহণ সম্পন্ন হয়।
"মনের মতো মানুষ পাইলাম না" চলচ্চিত্রের সুর ও সঙ্গীতায়োজন করেছেন শফিক তুহিন। ২০১৯ সালের ২৮ জুলাই চলচ্চিত্রটির প্রথম গান "কত ভালোবাসি তোরে" ইউটিউবে অবমুক্ত করা হয়। তারপর ৬ আগস্ট ইউটিউবে মুক্তি পায় চলচ্চিত্রটির দ্বিতীয় গান "প্রাণ জুড়িয়ে যায়"। ৮ আগস্ট মুক্তি পায় চলচ্চিত্রটির তৃতীয় গান "মনের মতো মানুষ পাইলাম না। এরপর, ৯ আগস্ট ইউটিউবে চলচ্চিত্রটির চতুর্থ গান "এ খাঁচা ভাঙতে হবে" অবমুক্ত করা হয়। চলচ্চিত্রটির মাধ্যমে নেপথ্য কণ্ঠশিল্পী হিসেবে অভিষেক ঘটে মাহতিম শাকিবের।
চলচ্চিত্রের সবগুলো গান এসকে ফিল্মসের ইউটিউব চ্যানেলে প্রকাশ করা হয়।
২০১৯ সালের ১ আগস্ট চলচ্চিত্রটির পোস্টার প্রকাশ করা হয়। এরপর, ৭ আগস্ট ইউটিউবে চলচ্চিত্রটির ট্রেলার অবমুক্ত করা হয়।
২০১৯ সালের ৩০ জুলাই চলচ্চিত্রটি বিনা কর্তনে সেন্সর বোর্ডের নিকট থেকে ছাড়পত্র লাভ করে।
চলচ্চিত্রটি ২০১৯ সালের ১২ আগস্ট ঈদুল আযহা উপলক্ষে বাংলাদেশের ১৫৪টি প্রেক্ষাগৃহে মুক্তি পায়।
বিএমডিবিতে রুম্মন রশিদ খান চলচ্চিত্রের প্রধান চরিত্রের অভিনেতাদের অভিনয়ের প্রশংসা করলেও, সমালোচনা করেন এর নামের সার্থকতা নিয়ে। তিনি লিখেন, "সম্পাদনা, ক্যামেরার কাজ কিংবা সময়ক্ষেপণ করে আরও যত্ন সহকারে এই গল্প নিয়েই আধুনিক চিত্রনাট্যে স্মার্ট একটি ছবি নির্মাণ করতে পারতেন পরিচালক।"
মাহমুদুল হাসান (জেনারেল)

মাহমুদুল হাসান বাংলাদেশ জাতীয়তাবাদী দলের রাজনীতিবিদ এবং টাঙ্গাইল -৫ (টাঙ্গাইল জেলায় অবস্থিত ১৩৪নং আসন) বাংলাদেশের জাতীয় সংসদের সাবেক সংসদ সদস্য। 
মাহমুদুল হাসান মেজর জেনারেল হিসেবে বাংলাদেশ সেনাবাহিনী থেকে অবসর গ্রহণ করেন।
রাষ্ট্রপতি হোসেন মোহাম্মদ এরশাদের মন্ত্রিপরিষদের তিনি স্বরাষ্ট্রমন্ত্রী হিসাবে দায়িত্ব পালন করেন। 
প্রথম সংসদ সদস্য নির্বাচিত হন জাতীয় পার্টি থেকে ১৯৮৮ সালে।
১৯৯৬ ফেব্রুয়ারি ও ২০০১ সালে বাংলাদেশ জাতীয়তাবাদী দল থেকে।
২০১২ সালে জাতীয় পার্টির এমপি আবুল কাশেমের নির্বাচন বাতিল হওয়ার পর উপনির্বাচনে পুনরায় নির্বাচিত হন।
২০১৪ সালের নির্বাচনে বিএনপির দলীয় সিদ্ধান্তে অংশগ্রহণ করেন নাই। ডিসেম্বর ২০১৮ নির্বাচনে আওয়ামীলীগের ছানোয়ার হোসেনের কাছে পরাজিত হন। 
বর্তমানে বাংলাদেশ জাতীয়তাবাদী দলের (বিএনপি) সহ-সভাপতি।
তিনি (১৯৮৯- ১৯৯০) জাতীয় মাদকদ্রব্য নিয়ন্ত্রণ বোর্ডের চেয়ারম্যান ছিলেন।
১৯৮৯ সালে টাঙ্গাইলে মেজর জেনারেল মাহমুদুল হাসান আদর্শ কলেজে প্রতিষ্ঠাতা করেন। 
১৯৯৩ সালে মেজর জেনারেল মাহমুদুল হাসান নামে একটি মাদ্রাসার প্রতিষ্ঠাতা তিনি।
ঘূর্ণিঝড় প্রস্তুতি কর্মসূচি

ঘূর্ণিঝড় প্রস্তুতি কর্মসূচি বাংলাদেশ সরকার এবং বাংলাদেশ রেডক্রিসেন্ট সোসাইটির একটি দুর্যোগ ব্যবস্থাপনা কর্মসূচি। এটির সদরদপ্তর ঢাকায় অবস্থিত। এই প্রোগ্রামটি দুর্যোগ ব্যবস্থাপনা ও ত্রাণ মন্ত্রণালয়ের অধীনে পরিচালিত হয়।
১৯৭৩ সালে বাংলাদেশের রাষ্ট্রপতি বঙ্গবন্ধু শেখ মুজিবুর রহমান ঘূর্ণিঝড়পূর্ব কর্মসূচি হিসেবে এটি হাতে নিয়েছিলেন। কর্মসূচিটি আজ পর্যন্ত হাজার হাজার জীবন বাঁচিয়েছে। ২০১৭ সালে ভারতের প্রধানমন্ত্রী নরেন্দ্র মোদি এটিকে 'বিশ্বের সেরা দুর্যোগ মোকাবেলা পদ্ধতি' বলে অভিহিত করেন। এই কর্মসূচিতে ৭২ হাজার ১৬০ জন স্বেচ্ছাসেবক আছেন।
উইলিয়াম ব্রুস

উইলিয়াম ব্রুস (; জন্ম: ২৪ মে, ১৮৬৪ - মৃত্যু: ৩ আগস্ট, ১৯২৫) ভিক্টোরিয়ার দক্ষিণ ইয়ারা এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ থেকে ১৮৯৫ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন তিনি।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, বামহাতে কার্যকরী মিডিয়াম বোলিংশৈলী প্রদর্শন করেছেন তিনি।
১৮৮২-৮৩ মৌসুম থেকে ১৯০৩-০৪ মৌসুম পর্যন্ত উইলিয়াম ব্রুসের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে চৌদ্দটি টেস্টে অংশগ্রহণ করার সুযোগ পেয়েছিলেন উইলিয়াম ব্রুস। ১ জানুয়ারি, ১৮৮৫ তারিখে মেলবোর্নে অনুষ্ঠিত টেস্টে সফরকারী ইংল্যান্ডের বিপক্ষে অভিষেক পর্ব সম্পন্ন হয় তার। ১ মার্চ, ১৮৯৫ তারিখে একই মাঠে একই দলের বিপক্ষে সর্বশেষ টেস্টে অংশ নিয়েছিলেন তিনি।
১৮৮৪-৮৫ মৌসুমে সিরিজের দ্বিতীয় টেস্টে প্রথম খেলতে নামেন। এ টেস্টের পূর্বে ১০জন অস্ট্রেলীয় খেলোয়াড় ধর্মঘট করেন। ফলশ্রুতিতে টেস্ট ক্রিকেটে অংশগ্রহণের সুযোগ পান তিনি। ১ জানুয়ারি, ১৮৮৫ তারিখে সফরকারী ইংল্যান্ড দলের বিপক্ষে উইলিয়াম ব্রুস, জন ট্রাম্বল, এফি জার্ভিস, রোল্যান্ড পোপ, আলফ্রেড মার, হ্যারি মাসগ্রোভ, জ্যাক ওর‍েল, স্যাম মরিস ও ডিগার রবার্টসনের একযোগে টেস্ট অভিষেক ঘটেছিল। ঐ খেলায় তার দল ১০ উইকেটের ব্যবধানে পরাজিত হয়। খেলায় তিনি অপরাজিত ৩ ও ৪৫ এবং বল হাতে নিয়ে ৩/৮৮ ও ০/৪ পান।
স্বভাবজাত বামহাতি খেলোয়াড় হিসেবে উইলিয়াম ব্রুসের সুনাম ছিল। তবে, ভিক্টোরিয়া থেকে আসা ব্রুস ১৪ টেস্টে অংশ নিলেও কোন সেঞ্চুরির সন্ধান পাননি। ২৯ গড়ে রান তুলেন যা ঐ সময়ের ক্রিকেটে দূর্দান্ত গড় ছিল। এছাড়াও, ব্যাটসম্যান হিসেবেও নিজেকে প্রতিষ্ঠিত করেন।
১৮৯৩ সালে অস্ট্রেলিয়া দলের সাথে উইলিয়াম ব্রুস ইংল্যান্ড গমন করেন। জ্যাক ব্ল্যাকহামের অধিনায়কত্বে ঐ দলে তিনিসহ আম্পায়ার থমস ও কার্পেন্টার, ম্যানেজার হিসেবে ভি কোহেন; অ্যাফি জার্ভিস, ওয়াল্টার গিফেন, অ্যালেক ব্যানারম্যান, হ্যারি ট্রট, হিউ ট্রাম্বল, জর্জ গিফেন, জেজে লায়ন্স, বব ম্যাকলিওড, চার্লস টার্নার, হ্যারি গ্রাহাম, আর্থার কনিংহাম ও সিড গ্রিগরি ছিলেন।
অস্ট্রেলিয়ার দক্ষিণাঞ্চল থেকে প্রথম খেলোয়াড় হিসেবে ইংল্যান্ড গমন করেছিলেন। ব্যাটিং উদ্বোধনে কিংবা মাঝারিসারিতে ব্যাটিংয়ে নামতেন তিনি। চমৎকার খেলা প্রদর্শন করতেন। কিন্তু, অনিশ্চিত রক্ষণাত্মক ভঙ্গীমার কারণে তাকে মাশুল গুণতে হতো। বেশ কয়েকটি সুন্দর ইনিংস উপহার দিয়েছেন। তন্মধ্যে, অ্যাডিলেডে ১৮৯৪-৯৫ মৌসুমে ৮০ রানের ইনিংসটি বেশ দর্শনীয় ছিল। এছাড়াও, বল হাতে কার্যকরী মিডিয়াম পেস বোলার হিসেবে আবির্ভূত হতেন। টেস্টে প্রাপ্ত ১২ উইকেটের মধ্যে, সাতটিই ছিল বোল্ড।
খেলোয়াড়ী জীবন থেকে অবসর নেয়ার পর উকিল হিসেবে কর্মজীবন অতিবাহিত করেন। ১৯২৫ সালের কোন এক সকালে স্বীয় স্ত্রীকে চুম্বন করে বিদায় নেন। স্ত্রীর প্রশ্নের জবাবে তিনি নৈশকালীন খাবার বাড়ীতে গ্রহণের সম্ভাবনা নাকচ করে দেন। ঐ সময়ে তিনি আইন পেশায় যুক্ত ছিলেন ও আর্থিক দূরাবস্থায় পতিত ছিলেন। অতিরিক্ত মদ্যপানে আসক্ত হয়ে পড়েন। মানসিক রোগে জর্জড়িত থাকা উইলিয়াম ব্রুস নিজ বাড়ি থেকে অল্প দূরে থাকা সাগরে ডুবে মারা যান।
৩ আগস্ট, ১৯২৫ তারিখে ৬১ বছর বয়সে ভিক্টোরিয়ার সেন্ট কিল্ডার এলউড এলাকায় দেহাবসান ঘটে উইলিয়াম ব্রুসের।
ম্যাথিউ রাইলি

ম‍্যাথিউ জন রাইলি (জন্ম: ২ জুলাই ১৯৭৪) একজন অস্ট্রেলীয় থ্রিলার লেখক। তিনি "শেন স্কোফিল্ড" ও "জ্যাক ওয়েস্ট জুনিয়র" উপন্যাস ধারাবাহিকের জন্য অধিক পরিচিত।
মার্কিন যুক্তরাষ্ট্রে তিনটি ছোট-বই প্রকাশিত হয়:
জন গোমেজ

মেজর জেনারেল(অব.) জন গোমেজ একজন অবসরপ্রাপ্ত বাংলাদেশ সেনাবাহিনীর কর্মকর্তা ও কূটনীতিক। তিনি ফিলিপাইনে বাংলাদেশের রাষ্ট্রদূত হিসেবে দায়িত্ব পালন করেন।
জন গোমেজ ঢাকা বিশ্ববিদ্যালয় এবং নটর ডেম কলেজ থেকে স্নাতক করেন। প্রতিরক্ষা গবেষণায় হনোলুলু ইউনিভার্সিটি থেকে মাস্টার্স ডিগ্রি ও এমবিএ করেন। 
১৯৭৭ সালে ইনফ্যান্ট্রি অফিসার হিসেবে জন গোমেজ বাংলাদেশ সেনাবাহিনীতে যোগ দেন। সাভার ক্যান্টনমেন্টে 'মর্নিং গ্লোরি স্কুল এন্ড কলেজ' প্রতিষ্ঠা করেন। বাংলাদেশ সামরিক খৃস্টান ফেলোশিপের সভাপতি হিসেবে দায়িত্ব পালন করেন। সেনাবাহিনী থেকে অবসর গ্রহণের পর স্কয়ার হাসপাতালের ম্যানেজমেন্ট সাপোর্ট সার্ভিসের জেনারেল ম্যানেজার হিসাবে দায়িত্ব পালন করেন। 
২০১২ সালের অক্টোবরে জন গোমেজ ফিলিপাইনে বাংলাদেশ রাষ্ট্রদূত নিযুক্ত হন। ২০১৬ সালের ৫ ফেব্রুয়ারি মাসে বাংলাদেশ ব্যাংকের রিজার্ভ থেকে ৮ কোটি ১০ লাখ ডলার চুরি করে হ্যাকাররা। চুরি হওয়া অর্থ ফেরতে তাকে দায়িত্ব দেওয়া হয়েছিল। তার প্রচেষ্টায় দেড় কোটি ডলার ফেরত আনার মাধ্যমে শুভ সূচনা করেন। ২০১৬ সালের নভেম্বরে সরকার তার স্থলে আসাদ আলমকে ফিলিপাইনের রাষ্ট্রদূত হিসাবে নিযুক্ত করেন। 
তাজিকিস্তানের জাতিসংঘ মিশন অব অবজারভার্সের অপারেশন ম্যানেজার ছিলেন।
পঞ্চগৌড় ব্রাহ্মণ

পঞ্চগৌড় ব্রাহ্মণরা হলো ভারতের হিন্দুধর্মের দুটি বৃহত্তর ব্রাহ্মণগোষ্ঠীর একটি৷ পঞ্চগৌড় ব্রাহ্মণ ছাড়া দ্বিতীয় প্রকার গোষ্ঠীটি পঞ্চদ্রাবিড় ব্রাহ্মণ নামে পরিচিত৷
খ্রিস্টীয় দ্বাদশ শতাব্দীতে কল্হণের কাশ্মীরের ইতিহাস বিষয়ে রচিত রাজতরঙ্গিনী পুস্তকে বিন্ধ্য পর্বতের উত্তরভাগে অবস্থিত পাঁচটি পঞ্চগৌড় ব্রাহ্মণ সম্প্রদায়ের কথা উল্লেখ করা রয়েছে৷ স্কন্দপুরাণেও এই গোষ্ঠীবিভাগগুলির বিন্যাস রয়েছে৷ এগুলো হলো যথাক্রমে:
স্কন্দপুরাণের একটি অংশ হিসাবে বিবেচিত সহ্যাদ্রিখন্ডেও উপর্যুক্ত শ্রেণিবিন্যাসেরই উল্লেখ রয়েছে৷
মারাঠা সাম্রাজ্যের সময়কালে দক্ষিণাত্যের মারাঠাদের অঞ্চলে আমলাতান্ত্রিক জমি জরিপ ও বিভিন্ন সম্প্রদায়ের অস্তিত্ব পাওয়া যায়৷ নথি অনুসারে ব্রাহ্মণদের মধ্যে পাঁচ প্রকার পঞ্চগৌড় ব্রাহ্মণের উল্লেখ রয়েছে৷ সেগুলো হলো যথাক্রমে,
আমলাতান্ত্রিক সম্প্রদায়ভিত্তিক নথি "কৈফিয়ৎ" অনুসারে পঞ্চগৌড় ব্রাহ্মণরা সাধারণত স্মার্ত, বৈষ্ণব কিংবা ভাগবতের অনুসারী হয়ে থাকেন৷
দক্ষিণ হল্যান্ড

দক্ষিণ হল্যান্ড ( ) নেদারল্যান্ডের একটি প্রদেশ। ২০১৫ সালের আগ পর্যন্ত প্রদেশটির জনসংখ্যা ছিল ৩.৬ মিলিয়ন। এর জনসংখ্যা ঘনত্ব ছিল প্রায় । অধিক জনসংখ্যার কারণে প্রদেশটি নেদারল্যান্ডের সবচেয়ে জনবহুল এলাকা এবং বিশ্বের অত্যধিক জনসংখ্যা ঘনত্বের এলাকাগুলোর মধ্যে অন্যতম। এটি উত্তর সাগরের তীরে অবস্থিত। এর আয়তন , এর মধ্যে জলভাগের আয়তন । এর উত্তরে রয়েছে উত্তরে উত্তর হল্যান্ড, পূর্বে উটরেচ ও গেলডারল্যান্ড এবং দক্ষিণে উত্তর ব্রাবান্ট ও জীল্যান্ড অবস্থিত। প্রদেশটির রাজধানী হেগ এবং সবচেয়ে বড় শহরের নাম রোটারডাম।
পিরোজপুর জেলা স্টেডিয়াম

পিরোজপুর জেলা স্টেডিয়াম ১৯৯৮ সালে উদ্বোধন হওয়া বাংলাদেশের একটি জেলা পর্যায়ের স্টেডিয়াম। স্টেডিয়ামটি পিরোজপুর জেলার পিরোজপুর পৌরসভার সদর রোডের পাশে পুলিশ লাইন্সের দক্ষিণ দিকে অবস্থিত। এই স্টেডিয়ামে বাংলাদেশের জাতীয় দিবস সমূহে কুচকাওয়াজ, কনসার্ট; জেলার বিভিন্ন ক্রীড়া বিশেষ করে ক্রিকেট, ফুটবল ও কাবাডি অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধানে রয়েছে।
স্টেডিয়ামের স্থান পুননির্ধারিত থাকলেও এটির অবকাঠামো নির্মাণ শুরু হয় ১৯৯৬ সালে। ১৯৯৬ থেকে ১৯৯৮ পর্যন্ত ১০.২৫ একর জায়গার তিন কোটি চুরানব্বই লক্ষ টাকা ব্যয়ে প্রাথমিক নির্মাণ হিসেবে, আংশিক গ্যালারি ও একটি প্যাভিলিয়ন নির্মাণ করা হয়। ৫ এপ্রিল, ১৯৯৮ তারিখে স্টেডিয়ামের উদ্বোধন হয়।
পঞ্চদ্রাবিড় ব্রাহ্মণ

পঞ্চদ্রাবিড় ব্রাহ্মণরা হলো ভারতের হিন্দুধর্মের দুটি বৃহত্তর ব্রাহ্মণগোষ্ঠীর একটি৷ পঞ্চদ্রাবিড় ব্রাহ্মণ ছাড়া দ্বিতীয় প্রকার গোষ্ঠীটি পঞ্চগৌড় ব্রাহ্মণ নামে পরিচিত৷
খ্রিস্টীয় দ্বাদশ শতাব্দীতে কল্হণের কাশ্মীরের ইতিহাস বিষয়ে রচিত রাজতরঙ্গিনী পুস্তকে বিন্ধ্য পর্বতের দক্ষিণভাগে অবস্থিত পাঁচটি পঞ্চদ্রাবিড় ব্রাহ্মণ সম্প্রদায়ের কথা উল্লেখ করা রয়েছে৷ এগুলি হলো যথাক্রমে,
মারাঠা সাম্রাজ্যের সময়কালে দক্ষিণাত্যের মারাঠাদের অঞ্চলে আমলাতান্ত্রিক জমি জরিপ ও বিভিন্ন সম্প্রদায়ের অস্তিত্ব পাওয়া যায়৷ নথি অনুসারে ব্রাহ্মণদের মধ্যে পাঁচ প্রকার পঞ্চদ্রাবিড় ব্রাহ্মণের উল্লেখ রয়েছে৷ সেগুলি হলো যথাক্রমে,
আমলাতান্ত্রিক সম্প্রদায়ভিত্তিক নথি "কৈফিয়ৎ" অনুসারে গুর্জর ব্রাহ্মণরা পঞ্চগৌড় ব্রাহ্মণদের অন্তর্গত৷ নথিটিতে এই পঞ্চদ্রাবিড়দের ১৬ টি উপবিভাগে ভাগ করা হয়েছে, সেগুলি হলো যথাক্রমে,